BALA KU Acholi Albanian American Sign Language Amharic Arabic Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Batak (Karo) Batak (Simalungun) Bengali Bicol Brazilian Sign Language Bulgarian Catalan Cebuano Chichewa Chilean Sign Language Chinese Mandarin (Simplified) Chinese Mandarin (Traditional) Chinese Sign Language Chitonga (Malawi) Chitumbuka Chiyao Chokwe Chuvash Colombian Sign Language Croatian Czech Danish Dutch Ecuadorian Sign Language English Estonian Fijian Finnish Finnish Sign Language French Georgian German Greek Guarani Gujarati Gun Hebrew Hiligaynon Hindi Hiri Motu Hungarian Ibanag Icelandic Iloko Indonesian Italian Japanese Japanese Sign Language Javanese Kannada Kikamba Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Latvian Lhukonzo Lithuanian Luganda Luo Macedonian Macua Malagasy Malay Malayalam Marathi Maya Mexican Sign Language Mixe Mongolian Moore Ndau Ndebele (Zimbabwe) Nepali Nias Norwegian Nyungwe Oromo Ossetian Pangasinan Papiamento (Aruba) Papiamento (Curaçao) Persian Peruvian Sign Language Polish Polish Sign Language Portuguese Punjabi Quechua (Bolivia) Romanian Runyankore Russian Samoan Sango Sena Serbian Serbian (Roman) Shona Sidama Sinhala Slovak Slovenian Solomon Islands Pidgin Spanish Spanish Sign Language Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tok Pisin Tshwa Turkish Turkmen Tuvaluan Tzotzil Ukrainian Urdu Uzbek Venezuelan Sign Language Vietnamese Waray-Waray Wolaita Zande Zapotec (Isthmus)\nINqabayokulinda—Eyokufunda | February 2016\n“UJehova uba ngumngane walabo abamesabayo.”—HUBO. 25:14, nwt.\n4 Nampaya abafelokazi abathathu bekhasabula emgwaqweni odabula phakathi kwamaqaqa akoMowabi. Izigqoko zabo ziyaphephezela njengoba umoya uvunguza. Abafelokazi laba nguNawomi labomalukazana bakhe ababili, uRuthe lo-Opha. Nangu u-Opha usephenduka, usecabange ukubuyela ngakibo koMowabi. Kodwa uNawomi uzimisele ukuwuhamba umango lo aqonde elizweni lakibo ko-Israyeli. URuthe uthe sece eceleni kwakhe futhi kumele akhethe phakathi kwezinto ezimbili. Ukubuyela ngakibo koMowabi kumbe ukunamathela kuninazala njengoba elubangise eBhethilehema.—Ruthe. 1:1-8, 14.\n8 UHezekhiya wayengafanani loRuthe ngoba yena wazalelwa esizweni esasizinikele kuJehova. Kodwa kayisiwo wonke ama-Israyeli ayelokhu ethembekile kuJehova. Omunye owayesephambukile yiNkosi u-Ahazi uyise kaHezekhiya. Indoda le yenza izinto ezimbi, yangenisa lesizwe sakoJuda ekukhonzeni izithombe, yangcolisa lethempeli likaJehova elaliseJerusalema. U-Ahazi waphinda wathatha labanye abantwabakhe wabaphosela emlilweni bephila enikela ngabo kubonkulunkulu bamanga. Kuyakhanya-ke ukuthi uHezekhiya wakhula nzima kakhulu.—2 AmaKho. 16:2-4, 10-17; 2 ImiLan. 28:1-3.\n14 Kulula ukuthi sikhangele ubuhle bomsebenzi owawuphiwe uMariya sikhohlwe ngokukhathazeka ayengabe elakho ngawo. UGabriyeli ingilosi kaNkulunkulu yamtshela ukuthi uzazithwala ngendlela eyisimangaliso, engazange ahlangane lendoda. UGabriyeli kazange athi uzayabikela abangakibo kaMariya labomakhelwana bakhe ukuthi umthwalo lo ayezakuba lawo wayezabe ewuthethe ngaphi. Pho babezacabangani abantu laba? Kumele ukuthi uMariya wayekhathazeke langoJosefa owayesethembisane laye. Wayezakwenzani ukuze amenze akholwe ukuthi lanxa wayesezithwele, kwakungelakuganga ayekwenzile? Kanti njalo ukukhulisa, lokunakekela kanye lokuqeqetsha iNdodana yoPhezukonke ngokunye ayengabe ekhathazeke ngakho! Kasingeke sikwazi konke okungabe kwafika engqondweni kaMariya ngesikhathi uGabriyeli ekhuluma laye. Kodwa esikwaziyo yikuthi waphendula wathi: “Ngiyincekukazi yeNkosi. Kakwenzeke kimi njengoba utshilo.”—Luk. 1:26-38.\n16 Indlela ayelalela ngayo. IBhayibhili lisikhuthaza ukuthi ‘siphange silalele, siphuze ukukhuluma.’ (Jak. 1:19) Wayeyisibonelo esihle yini uMariya endabeni yokulalela? Ubufakazi balokhu bukhona. IVangeli likaLukha litshengisa kabili ukuthi uMariya walalelisisa amazwi ajulileyo ayephathelane loNkulunkulu njalo ngemva kwalokho wayezinika isikhathi sokucabangisisa ngalokho ayekuzwile. UJesu esanda kuzalwa kwafika abelusi abatshela uMariya umlayezo ababewutshelwe zingilosi. Ngemva kweminyaka engu-12, uJesu esesengumfana laye wakhuluma amazwi ayeqakathekile kakhulu. Kuzo zombili izikhathi lezi uMariya walalela njalo kazange akukhohlwe ayekuzwile futhi wayenakana ngakho.—Bala uLukha 2:16-19, 49, 51.\n18 Lathi njengoMariya uJehova angasipha umsebenzi ongakhanya angathi unzima kakhulu ukuwenza. Kasizimiseleni ukumlingisela ngokuzithoba sivume ukusetshenziswa nguJehova, sibe lethemba lokuthi uzasisekela. Singamlingisela langokulalelisisa lokho esikufundiswayo ngoJehova langezinjongo zakhe langokucabangisisa ngakho siphinde sikhuthale ekutsheleni abanye ngakho.—Hubo. 77:11, 12; Luk. 8:18; Rom. 10:15.\nINQABAYOKULINDA—EYOKUFUNDA February 2016


1Ki 13 | Ndebele | STEP | Khangela-ke, kwafika umuntu kaNkulunkulu evela koJuda ngelizwi le Nkosi waya eBhetheli , njalo uJerobowamu wayemi eduze lelathi ukutshisa impepha.\na2 Kho. 23.17.\nc2 Kho. 23.15,16.\ndHlu. 6.17. 2 Kho. 19.29.\neEks. 8.8; 9.28; 10.17,18.\nh2 Kho. 5.15.\ni13.25. 2 Kho. 23.18.\nk13.1,2,5,9,18,32. 20.35. 1 Thes. 4.15.\no2 Kho. 23.17,18.\np13.2. 2 Kho. 23.16,19.\nu14.10. Eks. 23.23.\nUmprofethi othile wakoJuda uxwayisa uJerobowamu\n1 Khangela-ke, kwafika a umuntu kaNkulunkulu evela koJuda ngelizwi le Nkosi waya eBhetheli b , njalo uJerobowamu wayemi eduze lelathi ukutshisa impepha. 2 Wasememeza emelene lelathi ngelizwi le Nkosi wathi: Lathi, lathi, itsho njalo i Nkosi: Khangela, indodana izazalelwa indlu kaDavida, nguJosiya ibizo layo c ; izahlabela phezu kwakho abapristi bezindawo eziphakemeyo abatshisa impepha phezu kwakho, lamathambo abantu azatshiselwa phezu kwakho. 3 Wasenika isibonakaliso ngalolosuku esithi: Lesi yisibonakaliso i Nkosi esikhulumileyo yathi: Khangela, ilathi lizadatshulwa lomlotha ophezu kwalo uzachithwa d . 4 Kwasekusithi inkosi isizwile ilizwi lomuntu kaNkulunkulu owamemeza emelene lelathi eBhetheli, uJerobowamu welula isandla sakhe wasisusa elathini, esithi: Mbambeni! Isandla sakhe-ke ayeselulele kuye soma, waze wehluleka ukusibuyisela kuye. 5 Lelathi ladatshulwa, lomlotha wachitheka elathini, njengokwesibonakaliso umuntu kaNkulunkulu ayesinikile ngelizwi le Nkosi. 6 Inkosi yasiphendula yathi emuntwini kaNkulunkulu: Ake uncenge ubuso bukaJehova uNkulunkulu wakho e , ungikhulekele, ukuthi isandla sami sibuyele kimi. Umuntu kaNkulunkulu wasencenga ubuso bukaJehova, lesandla senkosi sabuyela kuyo, saba njengakuqala f . 7 Inkosi yasisithi emuntwini kaNkulunkulu: Woza lami siye ekhaya, uzivuselele g , ngizakunika umvuzo h . 8 Kodwa umuntu kaNkulunkulu wathi enkosini: Loba unganginika ingxenye eyodwa kwezimbili yendlu yakho, kangiyikuhamba lawe; kangiyikudla isinkwa, njalo kangiyikunatha amanzi kulindawo; 9 ngoba ngokunjalo yangilaya ngelizwi le Nkosi isithi: Ungadli isinkwa, njalo unganathi amanzi, njalo ungabuyeli ngendlela oze ngayo. 10 Ngakho wahamba ngenye indlela, kabuyelanga ngendlela oweza ngayo eBhetheli.\n11 Kwakuhlala-ke umprofethi othile omdala eBhetheli i . Indodana yakhe yeza yamtshela sonke isenzo umuntu kaNkulunkulu ayesenzile mhlalokho eBhetheli; amazwi ayewakhulume enkosini, lawo awatshela uyise. 12 Uyise wasesithi kiwo: Uhambe ngayiphi indlela? Ngoba amadodana akhe ayebonile indlela umuntu kaNkulunkulu owayevele koJuda ahambe ngayo. 13 Wasesithi emadodaneni akhe: Ngibophelelani isihlalo kubabhemi. Basebembophelela isihlalo kubabhemi, wasegada kuye. 14 Wasemlandela umuntu kaNkulunkulu, wamfica ehlezi ngaphansi kwesihlahla se-okhi, wathi kuye: Nguwe umuntu kaNkulunkulu ovele koJuda yini? Wasesithi: Yimi. 15 Wasesithi kuye: Woza lami siye ekhaya, udle isinkwa. 16 Wasesithi: Ngingeke ngibuyele lawe, kumbe ngingene lawe, angiyikudla isinkwa, njalo angiyikunatha lawe amanzi kulindawo j , 17 ngoba ilizwi lathi kimi ngelizwi le Nkosi: Kawuyikudla isinkwa, unganathi amanzi khona, ungabuyeli uhambe ngendlela oze ngayo k . 18 Wasesithi kuye: Lami ngingumprofethi njengawe, njalo ingilosi ikhulume kimi ngelizwi le Nkosi isithi: Umbuyise endlini yakho lawe ukuze adle isinkwa anathe amanzi. Kodwa waqamba amanga kuye. 19 Wasebuyela laye, wadla isinkwa endlini yakhe, wanatha amanzi.\n20 Kwasekusithi behlezi etafuleni, ilizwi le Nkosi lafika kumprofethi owayembuyisile; 21 wasememeza kulowomuntu kaNkulunkulu owayevela koJuda, esithi: Itsho njalo i Nkosi: Ngenxa yokuthi kawulalelanga umlomo we Nkosi, ungagcinanga umlayo i Nkosi uNkulunkulu wakho eyakulaya wona, 22 kodwa ubuyile, wadla isinkwa, wanatha amanzi endaweni eyathi ngayo kuwe: Ungadli isinkwa, njalo unganathi amanzi; isidumbu sakho kasiyikuya engcwabeni laboyihlo.\n23 Kwasekusithi emva kokudla kwakhe isinkwa lemva kokunatha kwakhe, wasembophelela isihlalo kubabhemi lowomprofethi ayembuyisile. 24 Kwathi esehambile, isilwane samfica endleleni, sambulala; isidumbu sakhe sasesiphoselwa endleleni, ubabhemi wema eceleni kwaso, isilwane laso sema eceleni kwesidumbu l . 25 Khangela-ke, abantu bedlula babona isidumbu siphoselwe endleleni lesilwane simi eceleni kwesidumbu; bafika bakubika emzini lapho lowomprofethi omdala ayehlala khona m . 26 Kwathi lowomprofethi owayembuyisile esizwa wathi: Ngumuntu kaNkulunkulu ongalalelanga umlomo we Nkosi; ngakho i Nkosi imnikele esilwaneni esimphoqoze sambulala, njengokwelizwi le Nkosi elakhuluma kuye. 27 Wasekhuluma emadodaneni akhe esithi: Ngibophelelani isihlalo kubabhemi. Basebebophela isihlalo. 28 Wasehamba wathola isidumbu sakhe siphoselwe endleleni, lobabhemi lesilwane kumi eceleni kwesidumbu. Isilwane sasingasidlanga isidumbu, singephulanga ubabhemi. 29 Umprofethi wasesiphakamisa isidumbu somuntu kaNkulunkulu, wasiphanyeka kubabhemi, wasibuyisa; umprofethi omdala wafika emzini ukulila lokumngcwaba. 30 Wasilalisa isidumbu engcwabeni lakhe, bamlilela bathi: Maye mfowethu n ! 31 Kwasekusithi emva kokumngcwaba kwakhe wakhuluma emadodaneni akhe esithi: Ekufeni kwami lingingcwabe engcwabeni okungcwatshelwe khona umuntu kaNkulunkulu; lilalise amathambo ami eceleni kwamathambo akhe o . 32 Ngoba udaba luzakwenzeka sibili, alumemeza ngelizwi le Nkosi emelene lelathi eliseBhetheli p , njalo emelene lezindlu zonke zezindawo eziphakemeyo q ezisemizini yeSamariya r .\n33 Emva kwaloludaba uJerobowamu kaphendukanga endleleni yakhe embi, kodwa wabuya wenza abapristi bezindawo eziphakemeyo ebantwini abaphansi kakhulu; ofunayo wamehlukanisa waba ngowabapristi bendawo eziphakemeyo s . 34 Le into-ke yaba yisono sendlu kaJerobowamu t , ngitsho ukuyiquma lokuyichitha isuke ebusweni bomhlaba u .


Umhlangano WeSabelo WaboFakazi BakaJehova Owenziwa Ngolimi LwesiTagalog ERome, E-Italy\nBALA KU Afrikaans Albanian Amharic Arabic Armenian Azerbaijani Bislama Catalan Chichewa Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Finnish French Georgian German Greek Haitian Creole Hausa Hebrew Hungarian Igbo Iloko Indonesian Italian Japanese Kazakh Kinyarwanda Kirghiz Kirundi Kongo Korean Lithuanian Malagasy Malay Malayalam Nahuatl (Central) Nahuatl (Huasteca) Ndebele (Zimbabwe) Ngabere Norwegian Oromo Otetela Polish Portuguese Punjabi Romanian Russian Serbian Serbian (Roman) Shona Slovak Slovenian Spanish Swahili Swedish Tagalog Tahitian Tajiki Tankarana Telugu Thai Turkish Ukrainian Urdu Valencian Xhosa Yoruba Zulu\nUmhlangano WeSabelo Owenziwa Ngolimi LwesiTagalog ERome—“Bekungathi Siyimuli Ebiyehlukene Esiphinde Yahlangana Njalo!”\nNgoJuly 24 kusiya ku-26, ngo-2015 izinkulungwane zaboFakazi bakaJehova abakhuluma isiTagalog abahlala e-Italy bangena umhlangano owenziwa ngolimi lwabo eRome. Ulimi lolu lukhulunywa ePhilippines engamakhilomitha angaphezu kwangu-10 000 nxa usuka e-Italy.\nKucatshangelwa ukuthi kulabantu abedlula 850 000 abathuthele e-Europe besuka ePhilippines. Lokhu sokwenze ukuthi kube lamabandla kanye lamaqembu olimi lwesiTagalog angaba ngu-60 e-Europe.\nKwakungokokuqala ngqa ukuthi amabandla la lamaqembu lawa enze umhlangano weSabelo ngolimi lomdabuko. Abantu abangu-3 239 ababesemhlanganweni lo babegoqa usuku lunye ngalunye ngokulalela inkulumo eyayisenziwa ngumfowethu owake wakhonza ePhilippines uMark Sanderson olilunga leQula Elibusayo laboFakazi bakaJehova.\nKuyanceda yini ukuthi umuntu angene umhlangano ngolimi lomdabuko wakhe kulokuthi awungene ngolunye ulimi? Umama olabantwana ababili okuthiwa ngu-Eva uthi, “IsiNgisi ngiyasizwa nje khonokho kodwa umhlangano wesiTagalog ungisize kakhulu ngoba izimfundiso zeBhayibhili zingithinte kwamancane.” Kwakudingeka ukuthi onge imali ukuze enelise ukusuka eSpain esiya emhlanganweni lo e-Italy. Yikho wavumelana labantwabakhe ababili ukuthi bangasadli emakhefa maviki onke kodwa badle khona kanye ngenyanga. Uthi, “Imizamo yethu kayizange ibe yizithukuthuku zenja eziphelela eboyeni ngoba konke okwakhulunywa emhlanganweni lo sakuzwisisa.”\nUJasmin ohlala eGermany kwakumele acele kumqhatshi wakhe ukuze ayengena umhlangano lo. Uthi, “Ngathi sengizahamba ngezwa sengitshelwa ukuthi kwakungamelanga ngihambe ngoba kwakulomsebenzi okwakumele ngiwenze. Angizange ngiphaphatheke kodwa ngakhuleka kuJehova ngasengisiya khuluma lomqhatshi wami. Sahlela kutsha umsebenzi ukuze ngenelise ukuyangena umhlangano. Kwakumnandi ukuhlangana labanye abafowethu labodadewethu bePhilippines ababevela emagumbini womane e-Europe.”\nAbafowethu laba bayakukhumbula ePhilippines futhi bayazikhumbula lezinini zabo ezisabalele e-Europe. Umhlangano lo wasiza abafowethu labodadewethu laba ukuthi baphinde bahlangane njalo. (UMathewu 12:48-50) UFabrice uthi, “Ukubona abantu engibaziyo kutshiye inhliziyo yami idlala lephaphu.” Kanti futhi omunye udadewethu wayelokhu ephethe ebabaza umhlangano suphelile, esithi “Bekungathi siyimuli ebiyehlukene esiphinde yahlangana njalo!”\nIngxenye Yevidiyo: Imihlangano Yezigaba YaboFakazi BakaJehova\nImihlangano Yezabelo YaboFakazi BakaJehova Eyenziwa Minyaka Yonke


Exo 28 | Ndebele | STEP | Wena-ke sondeza kuwe uAroni umnewenu lamadodana akhe kanye laye , phakathi kwabantwana bakoIsrayeli, ukuze bangisebenzele njengabapristi, uAroni, uNadabi loAbihu, uEleyazare loIthamari, amadodana kaAroni .\naNani 18.7. Heb. 5.4.\nc28.40.29.5,29; 31.10; 39.1,2. Levi 8.7,30. Nani 20.26,28.\nd31.6; 35.10,25; 36.1.\ntNani 16.40. Josh. 4.7. Zek. 6.14.\nyHez. 28.13. Isam. 21.19,20.\nadLevi 8.8. Nani 27.21. Dute. 33.8. 1 Sam. 28.6. Ezra 2.63. Neh. 7.65. Levi 8.8. Nani 27.21. Dute. 33.8. 1 Sam. 28.6. Ezra 2.63. Neh. 7.65. 1 Sam. 23.9; 30.7.\nahLevi 8.9. Zek. 14.20.\nalLevi 10.17. Nani 18.1. Levi 22.9. Isa. 53.11. Hez. 4.4,5,6. Joha. 1.29. Heb. 9.28. 1 Pet. 2.24.28.43.\namLevi 1.4; 22.27; 23.11; Isa. 56.7.\nap39.27,28,29,41; Hez. 44.17,18.\nas29.7; 30.30; 40.15. Levi 10.7.\nat39.28. Levi 6.10; 16.4. Hez. 44.18.\navLevi 5.1,17; 20.19.\n1 Wena-ke sondeza kuwe uAroni umnewenu lamadodana akhe kanye laye a , phakathi kwabantwana bakoIsrayeli, ukuze bangisebenzele njengabapristi, uAroni, uNadabi loAbihu, uEleyazare loIthamari, amadodana kaAroni b . 2Umenzele-ke uAroni umnewenu izembatho ezingcwele c , ezobukhosi lezokucecisa. 3Wena-ke khuluma labo bonke abahlakaniphileyo ngenhliziyo d , engibagcwalise ngomoya wenhlakanipho e , ukuze benze izembatho zikaAroni zokumehlukanisela ukungisebenzela njengompristi. 4Lalezi yizembatho abazazenza; isembatho sesifuba f le-efodi* g , lebhatshi h , lesigqoko esilamabala i , iqhiye j , lebhanti k ; bamenzele uAroni umnewenu izembatho ezingcwele, lezamadodana akhe, ukuze angisebenzele njengompristi. 5Bona-ke kabathathe igolide lokuluhlaza okwesibhakabhaka l lokuyibubende lokubomvu lelembu elicolekileyo kakhulu.\n6Basebesenza i-efodi ngegolide m , okuluhlaza okwesibhakabhaka n , lokuyibubende, okubomvu, lelembu elicolekileyo lentambo ephothiweyo, umsebenzi wengcitshi o . 7Sizakuba lezichibi ezimbili zamahlombe, zihlangane emaceleni aso womabili, ukuze sihlanganiswe. 8Ibhanti elelukwe ngobungcitshi le-efodi lakhe, esikulo, lizakuba njengomsebenzi walo, liyinto yinye, ngegolide, okuluhlaza okwesibhakabhaka p , lokuyibubende, lokubomvu, lelembu elicolekileyo lentambo ephothiweyo. 9Njalo uzathatha amatshe amabili ama-onikse* q , ubaze kuwo amabizo amadodana kaIsrayeli, 10ayisithupha kumabizo awo phezu kwelinye ilitshe, lamabizo ayisithupha aseleyo phezu kwelinye ilitshe, njengokuzalwa kwawo. 11Njengomsebenzi wombazi wamatshe r , njengokubazwa kwendandatho elophawu, uzawabaza amatshe womabili, ngamabizo amadodana kaIsrayeli, uwenze amiswe ezisekelweni zegolide ezitshiliweyo. 12Njalo uzabeka amatshe womabili ezichibini zamahlombe ze-efodi*, amatshe esikhumbuzo ebantwaneni bakoIsrayeli; loAroni uzathwala amabizo abo emahlombe akhe womabili phambi kwe Nkosi s , kube yisikhumbuzo t .\n13Wenze lezisekelo ezitshiliweyo zegolide, 14lamaketane amabili egolide elicwengekileyo u , uwenze ukuthi abe njengamagoda, umsebenzi ophothiweyo, amaketane aphothiweyo uwabophele ezisekelweni ezitshiliweyo zegolide.\n15Ubususenza isembatho sesifuba sokwahlulela v , kube ngumsebenzi wengcitshi w , uyenze njengomsebenzi we-efodi, ngegolide, okuluhlaza okwesibhakabhaka x , lokuyibubende, lokubomvu, langelembu elicolekileyo lentambo ephothiweyo uzasenza. 16Kasilingane inhlangothi zozine, siphindwe kabili, ubude baso bube yikwelulwa kweminwe, lobubanzi baso bube yikwelulwa kweminwe. 17Njalo uhlele kuso inhlelo zamatshe y , imizila emine yamatshe; umzila wesardikisi*, itopazi* le-emeraldi*, umzila wokuqala. 18lomzila wesibili ube lerubi*, isafire*, lendayimana z , 19lomzila wesithathu ube lejasinte*, i-agate*, le-ametiste*, 20lomzila wesine ube lebherule*, le-onikse*, lejaspi*; amatshe la azasekelwa ngegolide ezisekelweni zawo ezitshiliweyo. 21Lamatshe azakuba lamabizo amadodana kaIsrayeli, alitshumi lambili, lamabizo awo; njengokubazwa kwendandatho elophawu, yilelo lalelo lebizo lalo; azakuba ngawezizwe ezilitshumi lambili.\n22Wenze-ke esembathweni sesifuba amaketane aphothiweyo omsebenzi wegoda egolide elicwengekileyo, 23wenze futhi phezu kwesembatho sesifuba amasongo amabili egolide, uwafake amasongo amabili emaceleni womabili esembatho sesifuba. 24Ufake amaketane amabili egolide aphothiweyo emasongweni amabili emaceleni esembatho sesifuba; 25kodwa izihloko zombili zamaketane womabili aphothiweyo uzifake ezisekelweni ezimbili ezitshiliweyo, uzibeke ezichibini ze-efodi, phambili kwayo kanye.\n26Uzakwenza njalo amasongo amabili egolide, uwafake emaceleni womabili esembatho sesifuba, emphethweni waso ongaphakathi kwe-efodi. 27Wenze futhi amasongo amabili egolide, uwafake ezichibini ezimbili ze-efodi, ngaphansi ngaphambili kwaso, eduze kokuhlangana kwazo, phezu kwebhanti elelukwe ngobungcitshi le-efodi aa . 28Bazabophela-ke isembatho sesifuba ngamasongo aso emasongweni e-efodi ngentambo eluhlaza okwesibhakabhaka, ukuze sibe phezu kwebhanti elelukwe ngobungcitshi ab , njalo isembatho sesifuba singakhumuki e-efodini. 29Njalo uAroni uzathwala amabizo abantwana bakoIsrayeli ac esembathweni sesifuba sokwahlulela phezu kwenhliziyo yakhe, nxa engena endaweni engcwele, kube yisikhumbuzo phambi kwe Nkosi njalonjalo.\n30Uzafaka-ke esembathweni sesifuba sokwahlulela iUrimi leThumimi* ad , njalo kube phezu kwenhliziyo kaAroni, nxa engena phambi kwe Nkosi; ngakho uAroni uzakuthwala ukwahlulelwa kwabantwana bakoIsrayeli phezu kwenhliziyo yakhe phambi kwe Nkosi njalonjalo ae .\n31Uzakwenza ibhatshi lonke le-efodi ngokuluhlaza okwesibhakabhaka af ; 32njalo sibe lesikhala sekhanda ngaphakathi kwaso, isikhala sibe lomphetho osizingelezeleyo, umsebenzi owelukiweyo, sibe njengesikhala sebhatshi lensimbi, ukuze singadabuki ag .\n33Lemiphethweni yaso wenze amapomegranati* ngokuluhlaza okwesibhakabhaka lokuyibubende lokubomvu, emiphethweni yaso osizingelezeleyo, lamabhera egolide phakathi kwawo asizingelezeleyo, 34ibhera legolide lepomegranati, ibhera legolide lepomegranati, emiphethweni yebhatshi kuzingelezele. 35UAroni kasembathele-ke ukukhonza, lokukhenceza kwaso kuzwakale lapho engena endaweni engcwele phambi kwe Nkosi, lalapho ephuma, ukuze angafi.\n36Uzakwenza njalo incence ngegolide elicwengekileyo ah , ubaze kuyo ukubazwa kwendandatho elophawu ai : Ubungcwele e Nkosini aj . 37Uyifake phezu kwentambo eluhlaza okwesibhakabhaka, ukuze ibe phezu kweqhiye ak , ibe ngaphambili kweqhiye. 38Izakuba sebunzini likaAroni, ukuze uAroni athwale ububi bezinto ezingcwele al , abantwana bakoIsrayeli abazazingcwelisa, kuzo zonke izipho zabo ezingcwele; njalo izahlala isebunzini lakhe, ukuze bemukeleke phambi kwe Nkosi am .\n39Uzakweluka njalo isigqoko ngelembu elicolekileyo kakhulu elilamabala an , wenze leqhiye ngelembu elicolekileyo kakhulu, lebhanti, umsebenzi womfekethisi ngenalithi ao .\n40Wenzele-ke amadodana kaAroni ap izigqoko, uwenzele amabhanti aq , lezingowane uwenzele, kube ngokobukhosi lokuceca ar . 41Umgqokise zona uAroni umnewenu lamadodana akhe kanye laye, ubagcobe as , ubehlukanise, ubangcwelise ukuze bangisebenzele njengabapristi. 42Ubenzele labokabhudula bangaphansi belembu elicolekileyo at okusibekela inyama yobunqunu, aqale ekhalweni afike emathangazini; 43njalo uAroni lamadodana akhe bawagqoke lapho bengena ethenteni lenhlangano kumbe lapho besondela elathini ukukhonza endaweni engcwele au , hlezi bathwale ububi av , bafe. Kuzakuba yisimiso esilaphakade aw kuye lakuyo inzalo yakhe emva kwakhe.


Amaphayona Kanye Lezindawo Ezikhatshana LoLwandle E-Australia\nBALA KU Afrikaans Albanian Amharic Arabic Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Digor Douala Dutch Efik English Estonian Ewe Fijian Finnish Fon French Ga Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Portuguese Punjabi Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin South African Sign Language Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Ulimi lwezandla lwase-India Urhobo Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nAmaphayona amabili uGeorge Rollston lo-Arthur Willis bathela amanzi emoteni.—Enyakatho ye-Australia ngo-1933\nMHLAKA 26 March ngo-1937, amaphayona amabili u-Arthur Willis loBill Newlands baphenduka edolobheni leSydney e-Australia ngemva kokuhamba umango ongamakhilomitha adlula 19 300. Uhambo lolu lwabathatha umnyaka njalo babehamba ezindaweni ezikhatshana okwakunzima kakhulu ukuhamba kuzo ngemota. Amadoda la ayengayivakatsha loba ukuyabuka izindawo ezitshiyeneyo kodwa ayesiyatshumayela izindaba ezinhle zoMbuso kaNkulunkulu ezindaweni ezisenzikini yezwekazi le-Australia.\nEkupheleni kwabo-1920 aBafundi beBhayibhili * abalutshwana ababekhona ngalesosikhathi basebetshumayele emadolobheni wonke aseduzane lolwandle. Kodwa-ke kulezinye izindawo ezazikhatshana lolwandle ezazihlala abantu ababengakatshunyayezwa. Abazalwane babekwazi ukuthi abantu laba kwakumele bezwe izindaba ezinhle ngoba phela uJesu walaya abalandeli bakhe ukuthi bafakaze ngaye “lasemikhawulweni yomhlaba.” (ImiSeb. 1:8) Pho babezawenza njani umsebenzi lo owawukhanya unzima kangaka? Babelethemba lokuthi uJehova wayezabusisa imizamo yabo, yikho bazimisela ukwenza okusemandleni abo.\nAMAPHAYONA ACANDA INDLELA\nNgo-1929 abamemezeli ababesemabandlenieQueensland laseWestern Australia balungisa izimota ababezahamba ngazo kwezinye izingxenye ezazikhatshana. Izimota lezi zazitshayelwa ngamaphayona ayesenelisa ukuhamba emigwaqweni emibi njalo azilungise nxa zingafa. Amaphayona la afika ezindaweni ezinengi okwakungakaze kutshunyayelwe kuzo.\nAmaphayona ayengenelisi ukuthola imota yokusebenzisa ayehamba ngamabhayisikili. Ngokwesibonelo umfowethu uBennett Brickell owayeleminyaka engu-23 ngo-1932 wasuka eQueensland wayatshumayela ezindaweni eziseningizimu. Wahamba okwezinyanga ezinhlanu ngebhayisikili futhi wayethwele ingubo, izigqoko, ukudla lenqwaba yamabhuku. Kwakusithi amathaya ebhayisikili lakhe angadabuka aqhubeke ngohambo elethemba lokuthi uJehova uzamvikela. Kwathi sekusele amakhilomitha angu-320 ukuthi aqede uhambo lwakhe wayeselifuqa ibhayisikili lakhe edabula ezindaweni ezazingelamanzi futhi okwakuke kwafa khona abantu ngenxa yokoma. Okweminyaka engu-30 eyalandelayo umfowethu uBrickell wahamba amakhilomitha adlula inkulungwane ngebhayisikili, ngomdududu langemota ebhoda izindawo ezitshiyeneyo e-Australia. Watshumayela lasebantwini bomdabuko wase-Australia okuthiwa ngama-Aborigine njalo kwabunjwa amabandla ezindaweni lezo.\nIzwekazi lase-Australia ngelinye lamazwe alabantu abalutshwana njalo lilezindawo ezinengi eziqheleleneyo. Lanxa abantu laba behlala khatshana lakhatshana izinceku zikaJehova zazimisela ukuhamba immango emide zisiyabatshumayeza.\nAmanye amaphayona akwenzayo lokhu ngumfowethu uStuart Keltie loWilliam Torrington. Ngo-1933 badabula enkangala ebizwa ngokuthi yiSimpson belubangise edolobheni le-Alice Springs elisenkabazwe yezwekazi le-Australia. Bathi bephakathi kohambo lolu imota yabo yafa. Loba kunjalo baqhubeka ngohambo futhi umfowethu uKeltie owayegogekile wacina esesebenzisa ikamela. Ukusebenza nzima kwamaphayona la kwaba lempumela emihle ngoba batshumayeza uCharles Bernhardt owayengumnikazi wewotela ethile eWilliam Creek. Ngokuhamba kwesikhathi indoda le yaba nguFakazi kaJehova njalo yathengisa iwotela yayo yasiphayona yodwa okweminyaka engu-15 ezindaweni ezilugwadule njalo ezikhatshana kakhulu kulelolizwe.\nU-Arthur Willis ulungiselela ukuyatshumayela ezindaweni ezikhatshana loLwandle e-Australia—EPerth, Entshonalanga ye-Australia ngo-1936\nAmaphayona amanengi ayetshumayela ezindaweni lezi kwakumele abe lesibindi njalo azimisele ukulwisana lobunzima ayehlangana labo. Ngokwesibonelo umfowethu u-Arthur Willis loBill Newlands esike sakhuluma ngabo ekuqaliseni kwabathatha amaviki amabili ukuhamba amakhilomitha angu-32 kuphela ngenxa yezulu elinengi elaline latshiya inkangala isiludaka lodwa kungasahambeki. Kwezinye izikhathi babesebenza nzima betshiswa lilanga bezama ukufuqa imota yabo ukuze idlule etshebetshebeni elinengi elalikulezozindawo. Babeyifuqa lasemiqansweni loba bechapha izifudlana ezazigcwele itshebetshebe. Imota yabo yayihlala isifa futhi kwakusithi kungaba njalo bahambe ngenyawo loba batshove amabhayisikili okwamalanga athile baze bayefika edolobheni eliyabe liseduzane. Kwesinye isikhathi babehlala okwamaviki athile bemelele insimbi zemota. Lanxa babehlangana lobunzima lobu, kabazange bakhalale kodwa baqhubekela phambili ngomsebenzi. Umfowethu uWillis wakhuluma amazwi aphuma kumagazini eyayidindwa yinhlanganiso eyayithiwa yi-The Golden Age. Wathi: ‘Kawukho umgwaqo ongahambekiyo ezincekwini zikaJehova.’\nUmfowethu uCharles Harris owaphayona isikhathi eside uchaza ukuthi isikhathi asihlala eyedwa etshumayela kulezozindawo lobunzima bempilo khonale kwamenza wasondela kakhulu kuJehova. Uthi: “Ukuphila ungelazinto ezinengi kungcono kakhulu. UJesu wenelisa ukuphila engelandawo yokufaka ikhanda, lathi kumele sizimisele ukwenza okufananayo nxa izimo zivuma.” Lokhu yikho kanye okwenziwa ngamaphayona amanengi. Ukusebenza gadalala lokuzimisela kwabo kwenza ukuthi izindaba ezinhle zifikiswe ezindaweni ezinengi e-Australia futhi kwanceda abantu abanengi ukuthi babe ngabamemezeli boMbuso kaNkulunkulu.\n^ indima 4 ABafundi beBhayibhili baqalisa ukubizwa ngokuthi oFakazi baJehova ngo-1931.—Isaya. 43:10.